Diari Oficial de la Generalitat Valenciana


Sumari del DOGV 2735, del 25-04-1996 (1996/838031)

RESOLUCIÓ de 22 de febrer de 1996, del conseller d'Obres Públiques, Urbanisme i Transports, per la qual substitueix la concessió administrativa del servei de transport públic regular permanent i d'ús general de viatgers per carretera entre Callosa de Segura i Orihuela (V-219; A-2).
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2735

Data del DOGV
:   25-04-1996

Secció del DOGV
:   ALTRES DISPOSICIONS

Número del document
:   1996/838031


Data del document
:   22-02-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 22 de febrer de 1996, del conseller d'Obres Públiques, Urbanisme i Transports, per la qual substitueix la concessió administrativa del servei de transport públic regular permanent i d'ús general de viatgers per carretera entre Callosa de Segura i Orihuela (V-219; A-2).   
Antecedents de fet  
Primer  
El dia 1 de juny de 1990, la Direcció General de Transports va dictar una resolució per la qual es ordenava la iniciació de l'expedient de substitució de determinades concessions de servei públic regular de transport de viatgers per carretera, resolució dictada de conformitat amb l'article 3 del Decret 20/1988, de 8 de febrer, del Consell de la Generalitat Valenciana, per la qual regula la substitució de les concessions de serveis regulars de transport públic de viatgers per carretera, i amb l'article 1 de l'Ordre de 24 d'abril de 1990, de la Conselleria d'Obres Públiques, Urbanisme i Transports.  
Segon  
Les concessions de servei de transport públic de viatgers per carretera la substitució de les quals s'inicià en virtut de l'esmentada resolució són les següents:  
- V-219, A-2 Callosa de Segura-Orihuela  
- V-239, A-4 Crevillent-Platja de Pinet i filloles  
- V-981, A-33 Elx-Guardamar  
- V-1145, A-38 Almoradí-Elx amb filloles i prolongació  
- V-3114, A-83 Alacant-Orihuela per la Marina, amb filloles  
La tramitació conjunta de l'expedient de substitució d'aquestes concessions es basa en l'article 5 del Decret 20/1988, de 8 de febrer, del Consell de la Generalitat Valenciana, que estableix que la Direcció General de Transports podrà acordar la tramitació conjunta dels expedients de substitució d'aquelles concessions en què la modificació de les respectives condicions puga tenir una influència recíproca.  
Tercer  
Juntament amb la Resolució del dia 1 de juny de 1990, la Direcció General de Transports va confeccionar el projecte inicial de concessions de transport públic de viatgers d'ús general en el Baix Segura, d'acord amb l'article 1 de l'Ordre de 24 d'abril de 1990.  
Quart  
L'expedient instruït, junt amb el projecte inicial, va ser posat de manifest en el Servei territorial de Transports d'Alacant, a fi que durant el termini de 30 dies els interessats pogueren presentar al·legacions. L'obertura d'aquest termini va ser feta pública mitjançant un anunci publicat en el Diari Oficial de la Generalitat Valenciana el dia 29 d'agost de 1990.  
Cinqué  
Sense perjudici de la publicació en el Diari Oficial de la Generalitat, l'obertura de l'esmentat termini per a efectuar al·legacions al projecte inicial, es va notificar als titulars de les concessions afectades, directament o indirectament, la iniciació de l'expedient, adjuntant-hi una còpia del projecte inicial. Amb un escrit del dia 14 de juny de 1990 es va notificar als concessionaris La Agostense, Vegabús SA, La Albaterense, Autocares Costa Azul SA, José Sánchez Martínez, Ricardo Sigüenza Berna i Autocares Jorpa SL.  
Sisé  
Posteriorment, el dia 15 de juny de 1990, es va trametre a les corporacions locals afectades una notificació de la iniciació de l'expedient de substitució de concessions del Baix Segura, a fi que, segons l'article 2 de l'Ordre de 24 d'abril de 1990, pogueren presentar les al·legacions pertinents. L'esmentada notificació es va fer als ajuntaments d'Albatera, Algorfa, Alacant, Almoradí, Benejúzar, Beniferri, Benijófar, Bigastro, Callosa de Segura, Catral, Cox, Crevillent, Daya Nueva, Daya Vieja, Dolores, Elx, Formentera de Segura, Granja de Rocamora, Guardamar de Segura, Jacarilla, Orihuela, Rafal, Redován, Rojales, San Fulgencio i Torrevieja.  
Seté  
Tenint en consideració que el contingut del projecte inicial redactat per la Direcció General de Transports afectava concessions de transport públic regular de viatgers la competència de les quals correspon a l'administració de l'estat, part dels concessionaris de la qual estan implicats en un expedient de substitució de concessions davant el Ministeri, el dia 14 de juny de 1990 es va trametre al Ministeri de Transports, Turisme i Comunicacions una còpia del projecte inicial, a fi que fóra emés el corresponent informe.  
Per acabar, es va considerar procedent notificar la iniciació de l'expedient al Servei Valencià de Salut, a fi de poder presentar les al·legacions pertinents, en relació amb les expedicions amb les expedicions previstes en les diferents concessions a l'Hospital Comarcal d'Orihuela.  
Vuité  
En l'esmentat període d'informació pública van comparéixer els concessionaris afectats, La Agostense, SA i Autocares Costa Azul, SA, i manifestaren les al·legacions que consideraren pertinents. El Servei Territorial de Transports va emetre posteriorment l'informe preceptiu el 10 de febrer de 1992.  
Nové  
Tenint en compte les actuacions realitzades, en especial l'informe del Servei Territorial d'Alacant, amb el resultat de la informació pública, i després de mantenir reunions amb els representants de les empreses concessionàries afectades, la Direcció General de Transports va confeccionar el Projecte Base de Substitució de Concessions en el mes de març de 1993, de conformitat amb l'article 3 de l'Ordre del 24 d'abril de 1990.  
Deu  
El dia 11 de març de 1993, el Projecte Base de Substitució de Concessions va ser tramés a tots els titulars de les concessions afectades, i també a la Direcció General de Transports Terrestres del Ministeri d'Obres Públiques i Transports, la Federació Provincial d'Empresaris de Transport Regular de Viatgers i a l'Associació Empresarial de Transport de Viatgers d'Alacant, a fi que en un termini no superior a un mes presentaran les modificacions de la seua concessió definides en el projecte base, d'acord amb l'article 4 de l'Ordre, de 24 d'abril de 1990, d'aquesta Conselleria.  
Onze  
Al llarg del mes de maig de 1993, es van rebre en la Direcció General de Transports sengles escrits formulats per les empreses Vegabús, SA, La Agostense, Costa Azul SA, i Manuela López González, i també de la Federació Provincial de Transports Interurbans, on es posen de manifest una sèrie de deficiències que segons el seu parer conté el projecte base, tant pel que fa al seu títol de concessió com a la resta de títols de concessions, i que els impossibilita descriure les modificacions que cal fer en el seu títol de concessió, assenyalades en el projecte base.  
Dotze  
Com a conseqüència de la falta d'acord entre els concessionaris afectats en la interpretació d'alguns aspectes tècnics del projecte base, la Direcció General de Transports va començar una nova ronda de reunions entre les parts que va permetre un acostament entre totes les posicions dels implicats en el procés de substitució de concessions.  
El consens aconseguit va motivar la redacció, per part de la Direcció General de Transports, del document complementari al projecte base de substitució de concessions del Baix Segura, el qual realitza determinades precisions al projecte base acceptades per tots els titulars de les concessions afectades.  
Tretze  
Tenint en compte les modificacions contingudes en el document complementari al projecte base, es va considerar pertinent procedir de nou a notificar als concessionaris afectats el contingut íntegre del projecte, tal com queda definitivament redactat, a fi que en el termini d'un mes presentaren formalitzades com cal les modificacions assenyalades en el projecte base, de conformitat amb l'article 4 de l'Ordre de 24 d'abril de 1990, notificació practicada amb un escrit del dia 14 de novembre de 1995.  
Catorze  
Presentades les corresponents modificacions de les concessions afectades per tots els concessionaris, llevat de la mercantil La Agostense SA, el Servei Territorial de transports d'Alacant, el dia 10 de gener de 1996, ha emés l'oportú informe d'adequació al projecte base, previst en l'article 5 de l'Ordre de 24 d'abril de 1990.  
A aquests fets, s'apliquen els següents  
Fonaments de dret  
Primer  
La disposició transitòria segona de la Llei 16/1987, de 30 de juliol, d'Ordenació dels Transports Terrestres va establir en el punt quart les condicions que resulten aplicables en el procediment de substitució de concessions, i l'Administració podrà fer les modificacions dels serveis i de les seues condicions de prestació, necessàries per a una més racional configuració i explotació de la xarxa de transports regulars. En tot cas, però, s'haurà de mantenir l'equilibri econòmic anteriorment existent.  
Segon  
El Decret 20/1988, de 8 de febrer, del Consell de la Generalitat Valenciana, regula la substitució de les concessions de serveis regulars de transport públic de viatgers per carretera, en l'àmbit competencial de la Generalitat Valenciana.  
Tercer  
L'Ordre de 24 d'abril de 1990, de la Conselleria d'Obres Públiques, Urbanisme i Transports, estableix el procediment per a la substitució de les concessions de serveis regulars de transport públic de viatgers per carretera.  
Quart  
El Decret 22/1993, de 8 de febrer, del Govern Valencià, prorroga el termini de cinc anys establit en l'article 9 del Decret 20/1988, de 8 de febrer, del Govern Valencià, per a emetre les resolucions definitives en els expedients de substitució de concessions, i s'atorgarà un nou termini de dos anys.  
Cinqué  
El Decret 22/1995, de 6 de febrer, del Govern Valencià, estableix una nova pròrroga de dos anys, addicional a la fixada en el Decret 22/1993, de 8 de febrer, per a les substitucions que afecten les concessions de serveis regulars de transport públic de viatgers sobre les quals l'administració considera necessari establir modificacions.  
És basant-me en tot això que resolc:  
1. Autoritzar la substitució de la concessió de servei regular de transport públic de viatgers, entre Callosa de Segura-Orihuela (V-219, A2), per la nova concessió Callosa de Segura-Hospital Comarcal-Orihuela i filloles (CVA-003).  
2. Atorgar posteriorment la nova concessió per substitució de l'actualment vigent, amb la redacció del corresponent plec de condicions tècniques, econòmiques i jurídiques que han de regir en l'explotació del servei, ajustades a les prescripcions de la Llei d'Ordenació dels Transports Terrestres.  
Contra aquesta resolució, que és definitiva en via administrativa, es pot interposar un recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació en el Diari Oficial de la Generalitat Valenciana.  
Com a requisit per a la seua interposició, caldrà fer-ne la comunicació prèvia a l'òrgan administratiu autor de l'acte, segons exigeix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tot això, sense perjudici que es puga presentar qualsevol altre recurs que es considere oportú.  
València, 22 de febrer de 1996.- El conseller d'Obres Públiques, Urbanisme i Transports: Luis Fernando Cartagena Travesedo.